भारत ने ऑस्ट्रेलिया को कोलकाता वनडे में 50 रन से हरा दिया और पांच वनडे मैचों की सीरीज में 2-0 की बढ़त बना ली। इस मुकाबले में टॉस जीतकर टीम इंडिया के कप्तान विराट कोहली ने पहले बल्लेबाज़ी का फैसला किया। भारत पहले बल्लेबाज़ी करते हुए निर्धारित 50 ओवर में 252 रन पर ऑल आउट हो गई। इसके जबाव में ऑस्ट्रेलियाई टीम 43.1 ओवर में 202 रन ही बना पाई। भारतीय गेंदबाजों ने एक बार फिर से ऑस्ट्रेलियाई बल्लेबाजों की एक नहीं चलने दी। भुवनेश्वर और कुलदीप ने तीन-तीन विकेट चटकाए। विराट कोहली को ‘मैन ऑफ द मैच’ का खिताब मिला।